มีอะไรกับแฟนวันที่ 24 ก.ค. จากนั้นก็กินยาคุมฉุกเฉินตามเวลาทันที แล้วแฟนมีเลือดออกเหมือนประจำเดือนแล้วก็ออกมาเยอะด้วยครับ มาวันที่ 31 ก.ค. แล้วก็หมดประมาณวันที่ 4 ส.ค. แล้วหลังจากนนั้นวันที่ 8 ส.ค. แฟนก็มีอาการคลื่นไส้ แล้วก็เวียนหัวเจ็บท้องน้อยด้วยครับ ตอนมีเลือดออกเห็นบอกว่าความรู้สึกเหมือนที่เป็น ปจด.ทุกเดือน แต่แฟนเป็นคนที่ ปจด. มาไม่ปกติอยู่แล้วโดยปกติของแฟนเป็น ปจด. ทีก็ยาวประมาณ 1-2 อาทิตย์ อย่างนี้ท้องไหมครับ หรือเป็นผลจากยาคุมฉุกเฉิน
สวัสดีค่ะ ไก่จ๋าา,หากได้ทานยาคุมฉุกเฉินในวันที่ 24 ก.ค. แล้ววันที่ 31 ก.ค. - 4 ส.ค. ได้มีเลือดออกมาปริมาณมาก เลือดดังกล่าวก็น่าจะเป็นผลจากยาคุมฉุกเฉินได้ หากไม่ใช่ช่วงวันที่ที่ประจำเดือนควรจะมาส่วนอาการคลื่นไส้ เวียนหัว ปวดท้องน้อย ไม่ใช่ผลของยาคุมฉุกเฉิน เพราะผ่านมาหลายวันแล้ว และไม่ใช่อาการของการตั้งครรภ์ เพราะอาการของการตั้งครรภ์จะไม่ได้เกิดขึ้นเร็วภายใน 1-2 สัปดาห์ แต่โดยส่วนใหญ่ อาการจะเกิดตามหลังอาการขาดประจำเดือนไปแล้ว ดังนั้น อาการที่เป็นอยู่ จึงเกิดจากสาเหตุอื่นๆ เช่น อาหารเป็นพิษ กระเพาะปัสสาวะอักเสบ มดลูกอักเสบ ผลข้างเคียงจากการใช้ยาต่างๆ หรือเกิดจากการมีความเครียด วิตกกังวล เป็นต้น หากอาการเป็นต่อเนื่องนานหลายวันแล้วยังไม่ดีขึ้น ก็ควรไปพบแพทย์เพื่อตรวจหาสาเหตุค่ะส่วนการที่จะทราบว่ามีการตั้งครรภ์หรือไม่ ให้แน่นอนนั้น ก็ให้ตรวจหลังจากที่มีเพศสัมพันธ์ไปแล้วมากกว่า 2 สัปดาห์ค่ะ